V dissertatio 

INAUGURALIS  MEDICA  ' 

de 

0 . 

VI  propulsoria 

SANGUINIS  NEGANDA 

QUAM 

CONSENSU  GRATIOSI  MEDICO- 
RUM ORDINIS 

I , ' 

ruo  summis 

IN  MEDICINA  ET  CHIRURGIA  HONORIBUS 

1 ' ‘ 

LEGITIME  IMPETRANDIS 

\ • 

PUBLICE  DEFENDET 

- / 

auctor 

-E  D UAR  D US  N I EM  AN  N 
halberstadiensis. 

r)IE  XY.  JUNII  M.  A.  MDCCCXy. 

H.  L.  Q.  S. 

/ 

» 

X 1 * - , \ • 

M • 

- - ^ 


berolini 


PATRI  SUO 


\ 


DILECTISSIMO 

AD  CINERES  USQUE  COLENDO 

H A S C 6 

STUDIORUM  SUORUM 

PRIMITIAS 


D.  D.  D. 

r 

AUCTOR. 

I 


\ 


I 


Digitized  by  the  Internet  Archive 
. in  2016 

* * „ 

% 

i \ • ’ - • . v 

' • f 

i 


i 


/ 


https  ://arch  i ve . org/detai  Is/b2248441 3 


Valde  pliysiologi  inter  se  dissentiunt  de  viribus, 
quae  sanguinem  magnam  certe  et  inultarum  li- 
brarum molem  in  orbem  propellant.  Sunt,  qui 
credant,  uno  corde  totam  molem  sanguinis  mo- 
veri. Hinc  ajunt  fieri,  ut  cor  primum  inter  vis- 
cera figuram,  soliditatem  et  naturam  irritabilem 
ostendat;  hinc,  ut,  arteria  ligata*'  pulsus  trans 
vinculum  tollatur,  remotoque  vinculo  reddatur; 
hinc,  ut  in  minimis  arteriolis,  sextam  partem 
lineae  latis,  alternae  cordis  impulsiones  perci- 
piantur; hinc,  ut  sufficiat,  omnibus  humoribus 
quiescentibus,  cor  solum  ad  motum  resuscitasse, 
ut  tota  humorum  moles  in  motum  legitimum  re- 
deat. Ita  in  scriptis  Halleri,  Spallanzani  alio- 
rumque unico  corde  movente  universitatem  hu- 
morum in  circulum  agi  docetur.  Contra  non 
desunt,  qui  hanc  cordis  praerogativam  strenue 

impugnantes  ] cor  quidem  ad  circuitum  sanguinis 
requiri,  sed  ad  eum  motum  producendum  non 
sufficere , dicant. 

. ' A 

$.  2.’ 

» \ I ‘ 

Quodsi  utramque  opinionem  aequa  lance 
pensitamus,  et  praesertim  phaenomena  quaedam 
in  circuitu  sanguinis  observata , a nullius  prae- 
ceptae opinionis  dulcedine  illecti,  contempla- 
mur; tunc  non  fieri  potest,  quin  fateamur,  cor 
ad  totam  humorum  molem  promovendam  non 
fufficere,  sed  3lias  quasdam  vires  subesse,  quae 
cum  corde  in  hoc  negotio  communem  operam 
praestent.  Videmus  sanguinem  in  frigidis  prae- 
sertim bestiolis,  corde  evulso  aut  magnis  arteriis 
resectis,  motum  servare;  arterias,  corde  destruc- 
to, sanguinem  suum  paulatim  omnem  exprime- 

j ' \ 

re;  multam  cordis  carnem,  salvo  sanguinis  mo- 
tu, lapidescere  et  consumi;  monstra  denique  abs- 
que ullo  cordis  vestigio  nasci  et  vitam  degere. 
Nos  non  fugiunt  illa  obstacula,  quae  cordis  vi- 
res multifarie  frangunt:  ut  augmentum  luminum, 
quae  in  ramis  arteriarum  trunco  continuo  majo- 
ra fiunt,  ut  variae  frictiones  liquidi  per  mini- 
mos, longos  et  inflexos  canales,  ut  sanguinis 

i 

natura  ad  coagulandum  propensa  et  alia  multa. 
Omnia,  ni  fallor,  sententiae  annuunt  ei,  quam 

proposui,  omnem  scilicet  et  sanguinis  et  reli- 
quorum humorum  motum  ab  uno  corde  non 
pendere.  Una  voce  declarant,  subsidia  esse, 
quae  cordis  debilitati  subveniant,  et  ad  quae  mo- 
tus sanguinis  a morte  aut  corde  evulso  supersti- 
tes pertineant. 

♦ §•  o* 

Sed  quaenam  sunt  haec  motus  cordis  subsi- 
dia? An  in  organis,  quibus  sanguis  c<  ntinetur, 
an  in  hoc  ipso  latice  purpureo  posita  sunt?  Alii 
vim  contractivam  arteriarum,  alii  vim  oScillan- 
tem  vasorum  minorum,  alii  suctum  aut  adtractio* 

>’  . s 

nem  vasorum  capillarium,  alii  vim  aeris  elastici 
per  calorem  expansi  afferunt.  Sunt  denique, 

qui  dicant,  vim  sanguinis  propulsivam  nescio 

» 

quam,  cordi  in  promovendo  sanguine  subsidio 
esse.  Haec  omnia  motus  cordis  adjumenta  hic 
paucis  recensere  ct  imprimis  vim  auxiliarem, 
quam  nonnulli  in  vi  propulsiva  sanguinis  inve- 
nisse se  opinantur,  curiosius  inquirere  suscepi. 

' ' ,*  i. 

§•  4? 

Paucis  tangemus  eorum  opinionem,  qui  ae- 
rem vasis  inclusum  et  calefactum  rarefieri , ita 

sanguinem  propellere,  indeque  esse  principem 

» 

I 


I 

causam  motus  sanguinis  putant,  * ).  Cui  opinio- 
ni  quis  temere  confidat,  cum  ne  hilum  quidem 
in  vasis  esse  sciamus,  quod  pro  aere  haberi  li- 

ceat.  Si  quidem  vasa  aerem  continerent,  cui 

• ’ % * 

sanguis  partem  motus  sui  deberet,  eundem  opor- 
teret in  speciem  bullarum  apparere , quae  tunc 
non  plane  oculos  fugerent,  etiamsi  volumine  vix 
quinquagesimae  parti  globuli  sanguinei  adaequa- 
rent. Tam  exigui  enim  voluminis  particulas  in 
sanguine  miscroscopii  ope  oculis  usurpare  licet. 
Nusquam  vero  ejusmodi  bullas  in  vasis  illaesis 
observare  contigit  2),  Fac  aerem  in  sanguine 
esse,  nonne  aer  circuitui  sanguinis  perinde  ob- 
esset,  quam  prodesset?  Scimus  enim  sanguinis 
motum  retardari j quoties  vasa,  sive  consilio  sive 
forte  laesa,  aerem  hauriant  3):  immo  experi- 

a)  Cf.  Fhysique  des  corps  animes  ete.  -par  Berthier  p. 

197.  200.  £0  2. 

2)  „ Bullae  aereae  conspectu  rarae  sunt,  neque  ad  perpe- 
tuam fabricam  pertinent , et  omnino  per  vulnus  aliquod 
in  sanguinem  irrepisse  videntur,  cum  non  conspiciantur, 
quando  omnia  illaesa  servantur.  “ Haller  in  Eleni . phys. 
Vol.  1.  p.  197.  Cf.  Experiences  sur  la  circulation  obser- 
vee  dans  1’universalite  du  systeme  vasculaire  etc.  par 
Spallanzani,  traduit.  de  1'italien  par  J,  Tourdes,  a Pa- 
ris. 8.  p.  262. 

3)  Cf.  Spallanzani  1.  c.  p.  263; 


\ 

mentis  didicimus,  vel  purissimi  aeris  exiguam 
dosin  chirurgiae  infusoriae  auxilio  in  venam  im- 
missam, vehementissima  symptomata  excitare  et 

/ / 

si  major  sit  quantitas,  ipsam  mortem  inferre  4)/ 
Caloris  denique,  quem  ad  aerem  dilatandum  ne- 
cessarium ponunt,  in  frigidis  bestiolis  defectus 
impediret,  quominus  aer  dilataretur,  et  ita  san- 
guinem lentius  fluentem  redderet.  Quibus  tamen 
in  animalibus  sanguinem,  eadem,  qua  in  calidis 
animalibus,  celeritate  ferri,  neminem  fugit. 

i • r 

\ - - 

§.  5- 

i 

Sed  praetermitti  hoc  loco  non  potest,  fuisse, 
qui  hydraulicas  leges  ad  sanguinis  motum  appli- 
cantes, omnia  phaenomena,  in  circuitu  hujus 
liquoris  accidentia,  ita,  ut  nullus  dubio  locus  su- 
persit, explanare  sibi  visi  sint.  Qu-os  tamen  mul- 
tis verbis  refutare  meum  non  esse  puto,  cum  in- 
ter omnes  constet,  perperam  leges,  quibus  aqua 
in  machinis  hydraulicis  propellitur,  ad  corpora 
animalium  transferri,  quippe  quae  vividis  canali- 
bus instructa,  longe  aliis, N quam  quibus  machi- 
> 

nae  legibus  utantur.  Quod  vero  ad  eos  attinet, 

qui  cordis  vires  accurato  calculo  subjicere  susce- 

\ 

i 

4)  Cf.  Blumtnbachs  medicin.  Billiothek.  Vol.  I.  pag. 

177.  sqq. 

perunt,  magnam  partem  dubia  et  incerta  eorum 

conamima  duco.  Nec  enim  certe  patet  celeritas, 
• » 
qua  sanguis  ex  corde  prosiliat,  nec  ipsius  quan- 
titas, nec  area  ventriculi  sinistri,  nec  denique 

tempus,  quod  cordi  ad  systolen  opus  sit. 

/ * 

$.  6, 

Lubentius  iis  assentio,  qui  ab  ipsis  vasis 
cordis  auxilia  petunt.  Mihi  quidem  simplicissi- 
ma et  sanguini  quam  maxime  accomodata  subsi- 

• • 

dia  cordis  a vasis,  quae  sanguinem  vehunt,  de- 
promenda videntur.  Quarum  vis  irritabilis  gra- 
vissima proculdubio  causa  est,  quae  sanguinis 

— i J 

motum  ita  adjuvat,  ut  absque  ea  minimis  potis- 
simum in  vasis  integer  continuari  nequeat,  et  vi- 
detur omnino  Creatoris  sapientia  ita  rerum  natu- 
ram instituisse,  ut  haec  vis  tanquam  auxiliaris 
cordi  adjuncta  sit,  qua  destitutum  solumque  re- 
lictum illud  officio  suo  aegrius  defungatur.  In 
animalibus  calidis  contractio  arteriarum  primum 
locum  inter  cordis  vires  auxiliares  obtinere  vide- 
tur. Hi  canales,  densa  et  firma  structura  arcta- 
que  fibrarum  conjunctione  insignes,  omnes  ad 
eos  usque,  qui  sextam  partem  lineae  diametro 

aequant,  unicum  constituunt  continuum  et  fibro- 

1 , 

sum  tubum.  Fibrae  earum  liaud  quidem  car- 
neae, muscularibus  tamen  fibris  simillimae,  ner- 

vis  large  instructae  non  levi  vi  contrahendi  pol- 
lent. Aorta  ligata  et  super  vinculum  pertusa, 
sanguinem,  dum  cor  quiescit,  cum  impetu  ex- 
pellit. Arteria  minor,  bis  ligata,  se  inter  vin- 
culum evacuat.  Digitus  incisae  immissus  valide 
stringitur.  Haec  vero  signa  roboris  non  ad  sim- 
plicem elaterem,  qui  a morte  superest,  sed  ad 

vim  contractivam  vitalem  pertinere,  cuique  pate- 

\ 

bit.  Elater  arteriae  est,  ex  quo  post  mortem  lu- 
men apertum  servat,  aut  dissecta  se  triplo  vel 
quintuplo  magis  quam  nervus  retrahit.  Quod 
enim  fibrae  ejus  a venenis,  acidis,  aliisque  sti- 
mulis non  evidenter  affici  solent,  telae  cellulo- 
sae  adscribi  oportet,  qua  sunt  plurima  tectae. 
Porro  non  est  dubium,  quin  hae  fibrae  arteria- 
rum a sanguine  impulso  in  arcus  longiores  ex- 
tendantur, paulo  post,  quiescente  corde,  rursus 
fiant  breviores,  et  in  arcus  minoies  retrocedant. 
Ita  vero  non  unice  vires  cordis,  quae  paulo 
prius  in  dilatandis  arteriis  impensae  sunt,  resti- 
tuere, sed  omnino  cordis  debilitati  subvenire, 
sanguinemque  propellere  videntur.  Adde,  arte- 
riarum firmitudinem  in  universymi  eundo  cre- 

i' 

scere,  et  arterias  artuum  manifesto  robustiores 
esse,  quam  truncos  cordi  propriores.  Quod  mi- 
hi quidem  ita  natura  institutum  esse  videtur,  ut 
sanguis,  quo  longius  a corde  recedit,  in  ipsis 

vasis  habeat,  quod  vim  integram  recuperet,  et 
celeritatem  primigeniam  in  ipsis  angulis  et  an- 
fractibus vasorum  conservet.  Ita  et  ipsi  vaso- 
rum minorum  generi  vim  in  sanguine  promo- 
vendo concessum  esse  et  ita  in  tota  universitate 
vasorum  causam  motus  residere  arbitramur.  Ouae- 
nam  vero  sit  genuina  minimorum  vasorum  ratio 
et  agendi  modus,  utrum  suctus  aliquis  an  oscil- 
latio, nondum  ad  liquidum  demonstrari  potuit. 
Vasa  utraque  uti,  probabile  videtur.  Globulos 
sanguineos  in  iis  celeriter  fugere  et  anfractus  ca- 
nalium expedite  superare  certum  est , cum  vas- 
culum  et  unius  globuli  capax  facile  tutoque  con- 
siderari possit.  Nec  desunt  experimenta,  quibus 

\ * 

motus  sanguinis  in  minimis  vasis  et  diuturnior 
et  celerior  quam  in  majoribus  esse,  apparuerit* 
Quae  cum  ita  sint,  liquet,  magna  cordi  a vasis 
subsidia  venire.  Nec  tamen  celari  potest,  haec 
ipsa  subsidia  cum  cordis  robore  collata,  perquam 
levia  et  exigua  esse.  Nullam  rem  aliam  ad  mi- 
nima usque  vascula  corde  validius  sanguinem  du- 
cere, pro  certo  habeo.  Est  cordis,  quando  san- 
guis,  constricto  corde,  de  omni  fere  vase  per- 

I Y' 

cusso  fortiter  exsiliens  prorumpit,  leniterque  ruit, 
dum  in  cliastole  quiescit;  est  cordis,  quando 
sanguis  in  venis  eo  tempore  perinde  fluit,  quo 

arteriae  dilatantur,  ideoque  ad  sanguinem  veno- 
sum nihil  valent. 

§•  7- 

Jam  ad  eam  sententiam  transeo,  ex  qua  nos- 
tris temporibus  vim  ipsius  sanguinis  propellen- 

# 

tem  uiagnum  motus  sui  adjumentum  esse  prae- 
dicant  5):  eam  ipsam  dico  sententiam,  quam  a 
viris,  quibus  gloriatur  Germania,  propagatam,  a 
multis  summo  plausu  receptam  video.  Utinam 
et  ego  in  horum  applaudentium  consensum  ac- 
cedere, et  hanc  ipsam  quoque  sententiam,  quam 
acutissimam  esse  non  nego,  pro  vera  pariter  at- 
que indubitata  habere  possem!  quum  reverentia 
tam  illustrium  per  orbem  nominum,  merito  du- 

i 

ctus,  non  nisi  aegre  a tantorum  virorum  judicio 
discedam.  Sed  cum  merito  potior  esse  debeat 
veritatis1,  quam  auctoritatis  ratio,  mentique  meae 
atque  oculis  gravissimum  illud  ac  saluberrimum 
Senecae  monitum  maxime  ob versetur:  Qui  nos 

ista  moverunt , non  domini  nostrif  sed  duces  sunt  i 
patet  omnibus  veritas , nondum  est  occupata:  mul- 
tum ex  illa  etiam  Juturis  relictum  est:  ideo  non 

possum  non  ab  illorum  virorum  summa  alias  auc- 

5)  Cf.  Biologie  oder  Philosophie  der  lebenden  'Natur 
von  G.  R,  Trev iratius  Gottivgen  1814.  Vol.  IV.  pag. 
a6o.  SCJCJ. 

toritate  meo  judicio  discrepare  atque  in  aliam 
sententiam  discedere.  Quamvis  igitur  concedo,  vi 
tali  imaginaria  sanguinis  multa  in  ejus  motu  ob- 
servata phaenomena,  mira  facilitate  explicari  pos- 
se: tamen  eam  eo  difficilius  agnosco,  quo  magis 
firmis  argumentis  destituta  et  superflua  appareat 
magisque  Halleri  illud  effatum  teneo,  quo  eas 
rerum  naturalium  interpretationes  rarissime  veras 
esse  dixit,  quae  eleganti  simplicitate  speciem  ve- 
ri imitentur.  Sed  videamus,  quomodo  istam 
« 

sententiam  tueantur,  quantisque  praesidiis  eam 
sustineant. 

/ . 

' 

§■  8. 

I 

Primum  quaedam  phaenomena,  nisi  tali  vi 
posita,  explicari  posse,  negant.  Exemplum  pe- 
tunt a planta  pusilla,  quam  Charam  flexilem  vo- 
camus, cujhs  in  membris,  quo  tempore  humo- 
res  moveantur,  nec  oscillatorios  nec  contracto- 
rios  motus  conspici  possint  6 Qua  ratione,  in- 
quiunt, humorum  ille  motus  nascatur,  nisi  vi 
insita  quadam  propellendi?  Ac  ego  quidem  non 
intelligo,  quid  in  ea  re  vim  alienam  efflagitet, 
ubi  omnia  simplici  inode  et  apposite  definiri  pos- 
«urit.  ScimUs  plantam  illam  esse,  et  plantae  struo 


6)  Cf.  Treviranus  1.  c.  p.  261. 

turam  cum  bestiarum  corpore  conferri  non  pos- 
se. Aliae  enim  sunt  leges  plantis,  aliae  bestiis. 
In  his  cor  habemus  et  nervos:  illae  utroque  non 
egent,  cum  liquores  eorum  vi  vasorum  attracto- 
ria  aut  suctione , illi  simili,  quae  est  in  tubulis 
vitreis  notissima,  moveantur* 

$•  9' 

Quae  vero  de  sanguine  in  parenchymate  ani- 
malium, sine  praesidio  vasorum  fluente,  adjiciunt, 
ea  a tota  anatome  dissident.  Nec  enim  in 
insectis  nec  in  ovo  incubato  guttulas  solitarias, 
quantum  equidem  scio,  usquam  occurrunt,  quae 
non  tunicis  licet  tenerrimis  contineantur.  Vascu- 
la  enim  interdum  adeo  pellucida  sunt  et , tenuia, 
ut  membranae  evanescant,  globulique  in  corol- 
lae precariae  speciem  emineant:  quin  ipsi  motus 
sanguinis  interni  discerni  possint  7 ).  Neque  jam 
idcirco  nego,  globulos  sanguineos  in  corpore 
animalium  solitarios  moveri.  Fit  nonnunquam, 

i " i 

i y,* 

7)  ,,La  transparence  des  moyenS  et  deS  petits  vaisseaux 
de  la  salamandre  est  si  grande,  que  le  sang  n*y  paroit 
point  renferme  dans  un  veritable  canal ; aussi  appercoit 
on  sans  microscope  le  mouvement  de  ce  fluide  dans 
quelques  arteres  et  dans  quelques  veincs : ce  mouvement 
*e  manifeste  encore  dans  le  tronc  de  1’aorte;  tant  st» 
parois  sont  blanchatres  et  diaphanes.“  Spalianzani  1. 
c.  p 267. 

ut  globuli  rubri,  inter  laminas  mesenterii  aut 

\ 

alibi  effusi,  motus  exserant.  Quos  equidem  ad 
vim  attractoriam  refero,  qua  sanguis  se  ad  san- 
guinem aggregat,  et  globuli  et  lymphatica,  gela- 
tina  ad  suorum  canalium  parietes  adtrahuntur. 
Ita  sanguinem,  quem  aliqua  vasa  effuderant,  alia 
subinde  resorbent.  Haec  adtractio  interdum  tam 
valida  est,  ut  sanguis  ad  lumen  orbiculare  va- 
sculi discissi  retentus  prorsus  defluere  recuset: 

• r 

ut  in  parvis  animalibus  vix  haemorrhagiae  orian- 
tur, quia  sanguis  majori  vi  ad  vasorum  parietes 
adtrahitur,  quam  a corde  depellitur.  Ex  his  ve- 
ro argumentum  depromere  licet , quam  parum  vi 
propulsoriae  sanguinis  confidendum,  quae,  si 
sanguini  inesset,  profecto  impediret,  quominus 
sanguis  adeo  vasis  adhaeresceret,  ut  prorsus  cf- 

„ i 

fluere  non  posset.  Si  in  Aplysia,  Cuviero  et 
Trevirano  testibus,  sanguis  ex  'vasorum  forami-  > 

, v _ 

nibus  in  abdomen  prorumpit,  indeque  iterum  in 
illa  redit:  utrumque  partium  solidarum  actione 
fieri  necesse  est,  quemadmodum  sanguis  in  si- 
nus venosos  corporum  cavernosorum  penis  actus, 
illorum  neque  propria  vi  refluit.  Aplysiae  pa- 
rietes abdominales  illo  quidem  in  casu  instar 
membranarum  vasorum  agunt.  Sanguis,  vi  pro- 
pulsoria  utens,  omnis  ex  vasis  Aplysiae  prorum- 
peret, 


\ 

peret,  et  pressionem  in  abdominis  partes  exsere- 
ret, nunquam  autem  in  vasa  reverteret. 

» . 

§.  10. 

Quaerunt  deinde,  quid  in  puncto  saliente 
ovi  incubati,  in  quo  ne  oculo  armato  quidem 
fibrae  observari  possint,  sanguinem  propellat? 
Dubito,  quin  in  puncto  saliente  fibrae  desint,  li- 
cet nec  magnae  nec  valde  conspicuae.  Conside- 
res modo  vim  quasi  igneam  miramque  corculi  vi- 
vacitatem , illamque  compares  cum  pigro  et  dif- 
fluente muco,  quo  reliquum  corpusculum  con- 
stet, et  dicas  quaeso,  num  fibrae  deesse  pos- 
sint, an  tam  magnis  opus  sit,  ut  oculis  distin- 
guantur? Adde  arterias  mollissimas  et  sanguinem, 
qui  in  iisdem,  in  quibus  processit,  'vasis  recur- 
rit.- Hic  etiam  meminisse  juvat,  quod  Spallan- 
zani  in  motu  puncti  salientis  observavit,  et  quod 
manifesto  demonstrat,  motum  sanguinis  in  ovo 
incubato  a motu  et  vi  nascente  cordis  pendere. 
Primo  die  vidit  sanguinem  motum  facere  inter- 
ruptum: brevissimo  spatio  sub  cordis  systole  per- 
curso, in  diastole  remitti,  in  systole  iterum  cur- 
sum pergere.  Altero  die  et  tertio  eosdem  fere 
observavit  motus : sanguis,  ut  ante,  alterne  quie- 

1 

8)  Cf.  Spallanzani  1,  c.  p.  243. 

vit,  motumque  continuavit,  nisi  quod  jam  sal- 
tum dedit  altiorem.  Quarto  die,  cum  cor  vali- 
dius esset,  riulla  amplius  sanguinis  remissio  ob- 
servanda.  Quae  omnia,  ni  fallor,  satis  probant, 
cor  et  vasa  esse,  a quibus  motus  sanguinis  in 

t 

ovo  incubato  regatur  et  quidem  ita,  ut  non  ra- 
ro ,*  cum  in  eo  circulatio  sanguinis  extinguatur, 
ultimo  cordis  pulsui  ultima  sanguinis  succussio 
jungatur  s>).  Fac  etiam,  per  me  licet,  corculum 
fibris  carere,  quas  adesse  et  corculi  vivacitas  et 
ipsum  cor  tactui  duriusculum  suadet : non  item 
rarefacti  aeris  pressionem  suas  in  promovendis 
humoribus  partes  tueri,  negare  poteris. 

§.  n. 

Sed  jam  de  his  satis  ac  plus  credo  quam  sa- 
tis. Supersunt  alia,  quae,  ut  sanguinis  vis  pro- 
pukoria  tanquam  prorsus  necessaria  ostendatur, 
afferuntur.  Passiin  occurrunt  exempla  foetuurn,  qui 
sine  corde  vivebant  et  sanguinis  motu  gaude- 
bant. In  scriptis  Winslowii , Schelhamrneri , Da- 
nielis.  aliorumque  ejusmodi  historiae  exstant.  Hic 
vero  debemus  non  oblivisci,  sanguini  in  foetu 
longe  aliam  viam  esse  stratam,  quam  in  homine 
nato  et  foetum  cum  placenta  funiculi  ,ope  circu- 

g)  Cf,  Spallanzaui  3.  c.  p.  265. 

latorium  commercium  alere.  Annon  hic  lenta 

\ - N.  V 

impulsio  a matre  transierit?  Aut  si  hoc  rejici- 
mus, nonne  verisimile  est,  vires  vasorum  ad 
motum  sanguinis  in  foetu  sustentandum  suffecis- 
se ? Quid  obstitit,  quin  trunci  cordis  majores  vel 

\ 

alia  organa  vicibus  cordis  fungerentur  et  ita  mo- 
tum sanguinis  quanquam  aegre  sustinerent?  In 
corpore  certe,  quod  corde  praeditu  est,  trunci 
cordi  viciniores  valido  impetu  sanguinem  ur- 
gent et  repellunt,  quin  pulsum  retinent  tam  per- 
tinacem, ut  diutius  quam  auricularum  et  sinuum 
motus  supersit,  et  pergat,  quo  tempore  cor  du- 
dum  conquievit.  Sin  autem  historiae  afferuntur 
in  gratiam  vis  propulsoriae  de  animalibus,  quae 

gravissimis  morbis  cordis  et  vasorum  affecta  vi- 

I, 

vebant,  non  negligendum  est,  cor  sensim  ple- 
rumque destrui,  et  sensim  pariter  vires  vitae  in- 
fringi. Lenti  morbi  lentos  effectus  edere  solent. 
Ita  subinde  exigua  pars  cordis  superstes  vitain  et 
aliquem  sanguinis  motum  sustinere  valet;  at  de 
duritie  pulsus  et  de  velocitate  sanguinis  multum 
semper  decedere  solet,  ita  ut  non  raro  de  pulsu 
intermittente  ac  debili,  absque  causa  perspicua 
suborto,  magna  cordis  et  vasorum  vitia  suspi- 
cari liceat.  Leviora  cordis  vitia,  praesertim  si 
superficiem  occupant,  non  valde  cordis  vim  fran- 
gunt, majora  a vasis  aegre,  supplentur.  Arteriis 

B 2 

* * 
autem  per  partes  osseis  non  valde  cordis  vires 

extenuari  posse,  observatio  docet  iJla,  ex  qua 

arterias  sub  ipsa  sede  ossea  pulsasse  constat. 

• * f v 

r > 

> §.  12. 

Notissimum  est,  sanguinem  maxima  rapidi- 
tate in  incisi  vasculi  vulnus,  aut,  si  cor  rese- 
cueris, in  praecisos  .truncorum  fines  se  conjicere, 
maximoque  cum  impetu  de  rima  vasculi  effluere. 
Nec  hoc  tantum  fit,  dum  vita  corporis  integra 
est;  verum  etiam  in  animale  moribundo,  san- 
guis, qui  jam  languidius  fluit,  denuo  ad  motuin 
celeriorem  suscitatur,  quoties  vas  inciditur.  Hunc 
sanguinis  motum  acceleratum  nec  a vi  ponderis, 
nec  a contractione  arteriarum , nec  a suctu  in 
minimis  vasis  esse  putant,  qui  vim  propulsoriam 
sanguinis  defendunt  10  ).  Negari  non  potest,  hos 
motus  saepe  contra  ponderis  repugnantiam  et  abs- 
que manifesta  vasorum  contractione  et  cum  ae- 
que in  truncis  ac  in  ramis  locum  habeant , etiam 
absque  suctu  fieri.  Sed  forsan  Hallerus  audien- 
dus est,  qui  occultam  atque  subtilissimam  vaso-, 
rurn  minimorum  contractionem  affert,  quae  san- 
guinem contentum  undique  urgeat  pari  vi  et 
quae  motum  nullum  generet,  dum  vasa  omnia 

io)  Cf.  Treviranus  1.  c.  p.  a6s. 

integra  sunt:  tunc  autem  se  exserat,  et  sangui- 
nis novum  motum  efficiat,  et  denique  per  vul- 
nus exprimat,  quando  locus  aliquis  natus  est, 
a qua  eadem  pressio  demta  sit  1 1 ).  Sed  hunc 
rejiciunt  et  ad  vim,  quam  toties  nominavi,  pro- 
pulsoriam  sanguinis  recurrunt.  Recurrant : liaud 
intelligo,  quomodo  sanguis  tanta  velocitate  ad 
vulnus  vasis  dirigi  et  propelli  possit,  qui  sola 
vi  intestina  aliqua  propulsoria  vigeat.  Interea 
tamen  simul  ingenue  est  fatendum,  nulli  hacte- 
nus physiologo  contigisse,  illud  phaenomenon 
satis  bene  definire  I2).  Id  evictum  esse  vide- 
tur, vel  a corde  vel  a vasis  illam  sanguinis  in 

• \ \ ' 

vulnus  vasis  proclivitatem  nasci:  licet  Halieri 

l \ 

11 ) Cf.  Elein.  phys,  Tom.  II.  pag.  215. 

12)  Spallanzani,  cujus  fama  inter  physiologos  in  aeternum 
durabit,  quanquam  sunt,  qui  audeant,  viri  eximii  fidem 
in  dubium  vocare;  etiam  in  investigando  sanguinis  motu’» 
immortalem  sibi  gloriam  paravit.  Ille , qui  Hallero  qnam 
maxime  addictus  erat,  tamen  in  explicando  phaenomeno 
supra  iudicato,  inscitiam  fateri  maluit,  quam  contra  ex- 
perimenta, quae  cum  sententia’  ejus  nequaquam  concor- 
dabant , testis  prodire.  Cum  enim  vana  in  Halieri  sen- 
tentiam protulisset;  haec  tamen  ipsa  sibi  non  satis  certa 
ac  firma  viderentur,  cui  sententiae  accedat,  .haesitans, 
exclamat  tandem:  ,,J’aime  mieux  avouer  mon  ignorance, 

, quJembra$ser  un  $ysl£me,  qui  ne  s’accorderait  pas  en- 
tierement  avcc  les  loix  etablies  par  la  nature ! “ Spal- 
lanzani 1,  c.  p.  3S7. 

sententia  jam  ea  de  causa  non  admitti  possit, 

i ' 

quia  nimis  arteriarum  vi  contractoria  diffidens,  il- 
lam  vasorum  contractionem,  qua  sanguis  in  ri- 
mam premitur,  nativo  elateri  tensae  fibrae  cellu- 
losae adsignavit, 

§•  13» 

, -r 

Motus  sanguinis,  qui,  corde  exemto,  in  va? 
sis  superest,  aut  a pondere  aut  a vasorum  effica- 
cia  prodit,  aut  denique  a vi  derivationis  perfici- 
tur. Quare  eum  motum  a vi  sanguinis  propul- 
soria  perfici  jubeamus,  cum  ab  aliis  causis  eum 
pendere  sit  verisimilius.  .Videmus  sanguinem 

vel  ad  sedem  minus  resistentem  vel  ad  inferio- 

• 4 • •»  | • \ ■ ■ » * 

rem  sui  vasis  regionem  fluere,  vel  dum  vasa  mi- 
nima oscillant,  contrariis  motibus  librari.  Per- 
spicuum est,  hos  motus  partim  a vi  ponderis, 
partim  a vasorum  vibrationibus,  partim  a suctu 
vasorum  capillarium,  quae  a morte  demum  vim 
evidentium  exserere  solent,  concitari.  Nihil  por- 
ro quidquam  est,  quod  impediat,  quominus  ejus- 
modi motus  sanguinis  a vasorum  efficacia  deri- 
ventur. Ita  e cpntrario  facilius  est  explicatu, 
quod  hi  motus  in  venulis  multo  incertiores  et 
frequentiores  esse  soleant,  quippe  quae  a pluri? 
bus  causis  et  ab  omnibus  gravius  afficiantur. 


Haec  fere  erant,  quae  opinioni  dc  circuitu 
sanguinis  diu  inter  medicos  receptae  objiciebant 
et  quae  refellere  enitebamur:  nunc  aliqua  adji- 
cere liceat,  ut  vim  sanguinis  propulsoriam  vel 

plane  non  reperiri , vel  certe  esse  superfluam, 

\ 

evincamus.  Cor  non  frustra  sane  tam  aptam 
videtur  et  praeclaram  et  ingeniosam  accepisse  fa- 
bricam. Accedunt  vasa  et  fibris  et  nervis  arti- 
ficiose instructa.  An  naturae  consentaneum  fuis- 
set, cordi  tantum  roboris  tribuere,  ubi  sanguini 
vim  propulsoriam  innatam  voluisset?  Et  ingen» 
tem  vim  tantillae  carnis  non  est,  quod  uberius 
demonstremus.  Quanta  vi  cor  liquorem  nec  adeo 
viscidum  nec  tenacem  in  vasa  urgeat,  quod  com- 
prehensum nullo  manus  robore  coerceri , nullo 
paene  pondere  elidi  possit,  quo  denique  maxi- 
ma pectori  imposita  pondera  quolibet  ictu  ele- 
ventur ? Adde  cordis  ad  motum  pertinaciam,  ex 
qua  nulla  alterno  somno  recreatum,  noctu  diu- 
que,  tot  annis,  motus  suos  exsequatur:  adde  va- 
sa  rotunda,  glabra,  quae  undam  venientem  exci- 
piunt, nec  magno  obstaculo  esse  possint,  quippe 
quae  siphone  famulante  tam  facile  qualicunque  li- 
quore impleantur,  ut  ne  rami  recurrentes  qui- 
dem negligantur.  Valvulae  vero,  quae  motui 

sanguinis  a corde  vasisque  derivando  optime  re- 
spondent, plane  superfluae  essent,  si  vis  talis 
sanguini  insideret.  Sictit  enim  cor  impedit,  quo* 
minus  sanguis  ad  truncos  recurrat,  ita  valvulae 
efficiunt,  ne  ad  venulas  relabatur.  Cui  bono  in 

I 

vasis  essent,  quorum  sanguis  propria  vi  suo  mo- 
tui succurreret? 

§•  15» 

Etsi  Hallerum  et  Spallanzani  aliosque  in  eo 
erravisse  supra  dixi , quod  cor  unicum  sangui- 
nis motorem  acceperint:  tamen  non  leve  famae 
eorum  in  aeternum  duraturae  incrementum  fore 

1 ' 

> t - 1 • 

opinor,  magnam  cordis  in  motum  sanguinis  ef- 
ficaciam in  minima  usque  vascula  propagatam  de- 
monstrasse. Adde  huic  cordis  efficaciae  vim  con- 

tractoriam  arteriarum,  suctum  vasorum  capilla- 

\ ' 

rium;  adde  musculos,  qui  vasa  comprimendi  cau- 
sa sunt  disposita;  denique  pondus , quod  in  non- 

• [ » 

nullis  partibus  circulationi  egregie  favet:  neque 
amplius  vim  propulsoriam  sanguinis  supervacuam 
esse  dubitabis.  In  venis  enim  mesenterii  et  aliis, 
quae  a corde  longius  decurrunt,  si  sanguinem 
video  in  orbem  agi,  non  ideo  vim  propulsoriam 
sanguinis  necessariam  esse , non  usque  eo  vim 
cordis  et  vasorum  non  penetrare  puto.  Hallerus 
in  vasis,  quae  sextae  partis  lineqe  diametrum  ha- 

bent,  cordis  efficaciam  vidit,  ita,  ut  quo  tempore 

contraheretur,  motus  sanguinis  augeretur,  quo 
tempore  illud  quiesceret,  hic  quoque  retardare- 
tur. Nec  in  illis  tantummodo,  sed  etiam  in  mi- 
nimis arteriolis  et  venulis  sanguinem  ad  singulas 
cordis  contractiones  succuti  affirmant  Spallanzani 
et  Hales.  Tum  vero  dissimulandum  non  esr, 
non  in  toto  vasorum  genere  sanguinis  circuitum 
una  eademque  celeritate  absolvi.  Venae  inese- 
raicae  aliaeque,  quae  cordis  imperio  minus  sub- 
jectae sunt,  lentius  sanguinem  vehunt,  quam, 
pulmoneae  et  venae  palati  mollis,  tardissime  ve- 
hunt vena  splenica  et  hepatica.  Nec  id  nostram 
sententiam  evertere  potest,  cum  sanguinem  in 
truncis  venarum  celerius,  quam  in  reliquo  vena- 
rum tractu  moveri  dicunt.  Si  enim  supra  nihil 
in  rnotu  sanguinis  legibus  hydraulicis  dandum 
esse  censui,  tamen  in  hoc  cursu  sanguinis 
accelerato  plane  eas'  proscribere  nolim  , quae» 
liquorem  in  cono  tubulato  eo  celerius  ferri  do- 
cent, quo  magis  tubulus  de  amplitudine  decedit. 
Tota  autem  venarum  cohors  cum  magno  cono 
concavo , cujus  amplissimum  labrum  in  omnibus 
extremis  venarum  corporis  finibus,  angustissimus 
exitus  in  venis  cavis  est,  comparari  potest. 

Sed  mittamus  haec,  qualia  in  libris  Halleri, 
Spallanzani  aliorumque  tanta  quidem  copia  oc- 

currunt,  ut  nemini  non  vel  obiter  eos  percur- 
renti e singulis  fere  paginis  uberrime  constet: 
quomodo  vero  factum  esse  putas,  ut  sanguis  in 
animali  sano  sub  ipsa  cordis  quiete  subito  sub- 
sisteret, nisi  cordi  et  vasis  in  sanguine  moven- 
do omnia,  sanguini  ipsi  nihil  tribuas  P 1 3 ).  Nec 
ex  hoc  tantum  exemplo  sed  ubique  patet  a cor- 
de et  vasorum  imperio  sanguinem  pendere,  nec 
in  se  ipso  ullam  motus  habere  causam.  In  ipso 
temporis  momento,  quo  cor  quiescit,  sanguis  in 
venis  se  remittit  et  quidem  paululum  prius,  quam 
in  arteriis;  restituto  cordis  motu,  in  arteriis  prius 
quam  in  venis  motum  recuperat  I4).  Hoc  nimi- 
rum satis  probat,  sanguinem  non  sibi  ipsi  sed 
partibus  solidis  obtemperare  et  quidem  ut  ex  hoc 

... *•  * 1 . ’ . . 
i 

J3)  s» Quelquesfois  le  copur  des  animaux  les  plus  vigou- 
reux  cesse  tout  - a coup  de  battre  pendant  quelques  mi- 
nutes  et  la  circulation  reste  alors  suspendue;  mais  a 
perne  cet  organe  a-t-il  renouvele  ses  contractioris,  que 
le  sang  reprend  son  premier  cours.“  Spallanzani  1.  cf 

p.  264- 

„Le  coeur  cesse -t-il  de  battre  P la  circulation  s’ar- 
rete  a 1’insjant  meme;  reprend -il  son  mouvementP  elle 
se  ranime  de  suite;  les  pulsations  du  coeur  sont  elles 
enfin  moins  frequentes?  le  sang  coule  avec  plus  de  len- 
teur;  il  devient  meme  immobile  sur  la  fin  de  la  systole 
et  son  mouvement  ne  recommence  qu’avec(  la  con- 
traction  suivante.  “ Spallanrani  1.  c.  p.  s65. 

exemplo  apparet,  magna  ex  parte  cordis  imperio, 
Quod  vero  solidarum  partium  imperium  in  ipsis 
minimis  vasis  facile  agnoscitur.  Mutantur  enim 
globuli  sanguinis,  dum  angustias  et  angulos  vaso- 
rum percursant,  et  forma  et  longitudine,  et  non 
nisi  obstaculis  superatis  ad  naturalem  et  pristi- 
nam formam  redeunt. 

§.  16. 

• / 

Sanguis  vero,  cui  facultatem  sese  movendi 
tribuimus,  et  motus  quosdam  edere  et  huc  et  il- 
luc agitari  debet,  quoties  e vase  emissus  est. 
Stat  autem  gelatinae  modo,  languidus  haeret; 
globuli  in  acervos  colliguntur,  quoties  in  cada- 
vere aut  in  eo  vasculo,  in  quod  de  vena  emis- 
sus est,  cordis  vasorumque  praesidium  amisit. 
Non  ignoro,  esse  15 ),  qui  motus  in  sanguine 
esse  putent,  globulosque  sanguinis  emissi  rotari 
totumque  cruorem  coagulatum  in  musculi  modum 
convelli  affirment.  Quae  tamen  Heidmanni  ex- 
perimenta, a cei.  Rudolphi  repetita,  nonnisi  fal- 

I 1 

iaciae  opticae  effectum  debent  putativum.  Mo- 
tum enim  illum  praeceptor  tum  tantummodo  ob- 

15)  Cf.  Heidmanni  experimenta  in  Gilberts  Aniialen  der 
Physik.  Tom.  XVII.  p.  1 sqq. 

Reils  Archiv.  Tom.  VI.  Fasc.  III.  §.  417. 

Trcviranus  1,  c.  p.  £54. 


I 


23 

’ V ' 

servavit,  quando  solis  'radii  sanguinis  guttulam 
illucebant;  non  illucente  sole  quies  sanguinis 
etiam  recentissimi  ( ex  observantis  digito  emis- 
si) observabatur  absoluta.  Motus  ille  itaque  a 

N‘  \ 

retina  luce  affecta  nec  a sanguine  pendet.  Pona- 

I 

mus  autem  globulos  rotari  et  sanguinem  motus 
quosdam  edere  incertos,  num  ex  his  efficitur, 

y i * 

sanguinem  vim  progrediendi  possidere  P nonne 
hi  ipsi  vortices  et  turbines  motui  progredienti 
sanguinis  resisterent?  Certum  vero  est  et  multis 
experimentis  comprobatum,  motum  intestinum 
nullum  inter  particulas  sanguinis  reperiri.  Nec 

4 i 

Hallerus  nec  LoewenhoecHus  nec  alii  experien- 
dis his  rebus  clari  viri  ejusmodi  motum  turba- 
tum in  sanguine  admittunt  1 c ).  Si  igitur  unquam 
motus  in  sanguine  sunt  observati,  ad  vim  adtrac- 
toriam  pertinuisse  puto , quae  sanguinem  ad  pa- 
rietes membranosos  vasorum  et  alios  jam  natos 

l6)  „Les  globules  rouges  eprouvent-ils  dans  leur  passage 
& travers  le  dedale  des  rannfications  arterielles  et  par  le 
frottement  des  parois  vasculaires  un  mouvement  intestin 
ou  de  tournoiement  ? Que  le  lecteur  serepresente  de  pe- 
lits  morceaux  de  bois  nageant  dans  un  canal  avec  uno 
vitesse  egale  4 celle  du  courant  et  il  aura  une  idee  sen- 
sible  du  mouvement  des  globules  plonges  au  milieu  de 
la  lymphe , cjui  leur  eert  de  vehicule,  “ Spallanzam  1. 
c.  p.  253. 


«anguinis  adlicit  acervos,  et  perinde,  dum  san- 
guis libere  fluit , eum  regere  non  desinit. 

§♦  17* 

Quodsi  liis  omnibus  vim  propulsoriam  san- 
guinis non  judicent  refelli:  quaerimus  an  vis  ta- 
lis in  sanguine  fingi  possit,  an  circulationi  san- 
guinis revera  subveniat  P Ego  quidem  partes  flui- 
das sponte  sua  moveri  dubito.  Neque  tamen 
ideo  arbitramur,  sanguinem,  quam  diu  corpus 
vita  praeditum  percurrit,  non  vitalem  esse  liquo- 
rem, quin  potius  censemus,  particulas  solidiores 
sanguinis,  quae  vi  vitali  ceteris  praestent,  per- 
petuo se  invicem  adtrahendi  nisu  ferri,  et  non- 
nisi certa  corporis  temperie  et  cordis  vasorumque 
motu  semper  impediri,  quo  minus  elementa  san- 
guinis, fluidam  naturam  aspernanda,  in  coagula 
secedant;  sed  sanguinem  aeque  ac  quemque 
alium  liquorem  sua  sponte  progredi  non  persua- 
demur I7).  Quomodo  tandem  agat  vis  illa,  qua 
ratione  sanguinem  promoveat,  nisi  ad  omnes  an- 

17)  Cupi  Hallero  consentio,  qui  aeque  vere  ac  modeste 
scripsit:  „Nos  intima  rerum  non  prospicimus,  videmus 
autem  viros  naturae  universae  peritissimos  ostendisse,  par- 
ticulas lluidorum  non  actu.,  ut  vocant,  vereve  moveri, 
etsi  minimo  motu  dimoveri  *e  patiuntur; “ Elcm.  phys. 
Tom.  II.  pag.  285-  • . 

gulos  et  anastomoses'  et  plexuS  vasorum  se  ac^ 
commodans?  Ut  taceam,  vim  tali  non  facile 
in  rerum  natura  inveniri  analogam,  ad  sangui- 
nem tamen  in  circulum  agendum  ejusmodi  vim 
requiri  puto*  quae  a corde  nascatur,  et  saneui- 
nem  Secundam  unicam  et  perpetuam  directio- 
nem in  arterias  inde  in  venulas  , rursus  ab  illis 

. ' 1 

in  dextrum  usque  cordis  ventriculum  umeat. 

O 

Quaecunque  vis  secundum  incertam  et  vagam 
directionem  ageret,  ea  circuitui  magis  detrimento 

esset  quam  adjumento. 

1 

§.  18- 

Paucis  postremo  inquiramus,  ari  vis,  qualis 
est  propulsoria  sanguinis,  vi  nerveae  subjecta  fin- 
gi possit.  Contendunt  enim,  hanc  vim  propul- 
soriarn  sub  nervorum  imperio  esse,  ita  ut  ea, 
nervis  partis  cujuslibet  dissectis,  in  hac  ipsa  par- 
te protinus  exhauriatur.  Quod  ad  me  attinet, 
non  aeque  comprehendo,  quomodo  nervi  in  san- 
guinem viin  exserant  evidentem,  utpote  fluida 
natura  praeditum,  partesque  corporis  perpetuo 
pervolantem.  Certum  nihilosecius  est,  nervos 
magnam  in  motu  sanguinis  vim  habere  et  ner- 
vum quondam,  ut  ischiatici  in  ranis  transcidisse 
sufficere,  ut  in  tota  parte  posteriore  sanguis  ce- 
lerius aut  lentius  subsistat.  Sed  hanc  vim  nervi 


i 


ia  vasa  nec  in  cruorem  ipsum  exserere  viden- 
tur. Quo  enim  modo  sanguis  in  parte,  cujus 
nervi  resolvantur,  ita  subito  a nervis  debilitari 
possit,  ut  nova  adveniens  unda  vi  cordis  forti- 
ter propulsa,  molem  fluidam  non  ulterius  pro- 
pellat? Vasa  potius  sunt,  quae  nervis  resolutis, 
undae  advenienti  obsistunt,  ita  ut  majora  liquo- 
rem non  amplius  conp rimant,  minora  trahere  re^ 

\ 

cusent,  sanguinemque  arceant,  licet  magno  im-  • 
petu  a corde  propulsum. 

CURRICULUM  VITAE 

EX  DECRETO 

I 

GRATIOSAE  FACULTATIS  MEDICAE 

REROLIN  ENSIS 

. 'v  \ ' 

ADJECTUM. 

Ego  Eduardus  Niemanny  natus  sum  ITalber- 

stadii , die  vicesimo  primo  mensis  Martii  anno 

/ 

millesimo  septingentesimo  nonagesimo  quarto, 
patre,  quem  vivum  adhuc  veneror,'  Joanne  Fri - 
derico  Niemann , Medicinae  Doctore,  Potent.  Re- 
gi  Boruss.  a Cons.  Med.,  matre  vero,  quam  diem 
supremum  obiisse  lugeo , Magdaieua  Friderica 
stirpe  Oppermanniana.  Carissimi  patris,  cujus  ma- 
xime intererat,  ut  optimis  quam  primum  artibus, 
quae  puerili  aetati  conveniunt,  imbuerer,  me  ab 

ineunte  aetate  eximiis  praeceptoribus  erudiendum 

» 

tradidit,  et  quantum  otium  permisit,  ipse  erudi- 
vit. Nonum  annum  agens,  scholam  urbis  patriae 
cathedralem  intravi  et  gratum  profiteor  animum 
viris,  quibus  ea  tunc  temporis  florebat,  eruditis- 
simis, quod  solidis  eorum  institutionibus  ad  inge- 
nium meum  erudiendum  ac  formandum  multa 
conferre  voluerint.  Quum  in  addiscendis  vete- 
rum recentiorumque  linguis  praestantioribus  aliis- 
que 


I 

que  doctrinis  per  octo  annos  studium  operamque 
collocassem,  praeceptores,  me'  ad  altiora  studia 
praeparatum  judicantes,  testimonio  maturitatis 
condonarunt.  Optimi  igitur  parentis  consensu 
hanc  celeberrimam  litterarum  universitatem  anno  . 
millesimo  octingentesimo  undecimo  salutavi,  et 
a Rectore  t.  t.  Magnifico  jura  civis  academici  rite 
impetravi.  Quo  facto  celeberr.  Rndolphi  et  Kuape 
praelectionibus  et  exercitationibus  anatomicis  in- 
terfui, nec  non,  ut  ad  addiscendam  rem  medi- 
cam  eo  magis  idoneus  accederem,  scholas  philo- 
sophicas et  logicas  clar.  liclite  frequentavi.  Per 
sex  menses  hac  in  urbe  commoratus,  me  Halam 
contuli,  ut  ibi  studia  continuarem.  Praelectiones 
in  philosophiam  a clar.  Maafs , in  chemiam,  phy- 
sicen , pharmacologiam  a cel.  Kastner , in  phy- 
siologiam et  anatomiam  a ceb  Meckel , in  patho- 
logiam,  botanicen  a cel.  Sprengel , jn  therapiam 
a cel.  Nolde  habitas,  omni  diligentia  frequentavi. 
Quum  per  annum  Halae  permansissem,  Goettin- 
gam  adii  et  ibi  me,  civitati  academicae  adscrip- 
tum,  in  chirurgia  theoretico  - practica  erudivit  Lan - 
gcnbcck , in  therapia  Himly  f in  arte  obstetricia 
Osiander , in  historia  naturali  et  anatomia  com- 
parata Blumenbach , viri  celeberrimi,  nec  non  in 
institutis  clinico -medicis,  illustr.  Osiander  et  Himly 
ducibus,  aegrotos  visendi  et  curandi  occasionem 

sum  nactus.  Cum  eo  tempore  bellum  inter  Fran- 
cogallos  et  Borussos,  aliis  cum  populis  sanctissimo 
foedere  junttos,  exortum  esset,  ine  quoque  pristi- 
nae patriae  amore  incensum , inter  belligerantes 
miscui,  et  munere  chirurgi  superioris  per  novem 
menses  in  nosocomiis  militaribus,  Halae  et  Hal- 

berstadii  constitutis,  fungens,  vulneratis  de  patria 

• * 

meritissimis  opem  laetissimam  tuli.  Bello  tandem 

* r 

prospere  transacto,  hanc  in  illustrissimam  Musarum 
sedem  reversus  sum,  ut  hic  praxi  clinicae  operam 
navarem,  studiaque  academica  finirem.  Nec* jam 
possum,  quin  viris  illustr.  Hufeland , Horn,  Graefe , 
Knape  et  Rudolphi  publice  agam  habeamque  gra- 
tias pro  benevolentia  singulari,  qua  me  complecti 
haud  detrectarunt,  pro  institutione  fidelrssima,  et 
pro  omnibus  beneficiis,  quibus  ab  ipsis  sum  ornatus. 

Verum  autem  vero  examinibus,  quae  secun- 
dum hujus  universitatis,  optimaeque  nostrae  civi- 
tatis leges  medico  practico  sunt  subeunda,  omni- 
bus peractis,  superest,  ut,  Deo  juvante,  publica 
disputatione  supremos  in  arte  medica  honores  le- 
gitime consequar,  mihique  viam  ad  artis  nostrae 


cxcerciuum  apertam. 

THESES. 

1,  Jnflammationi  medullae  spinalis  certa  est  dia- 
gnosis. 

2.  Datur  febris  petechialis  exanthematica. 

3,  Tymp anitis  ex  numero  morborum  eliminanda. 

I ' ' 

4.  Majoris  scientiae  indicium  praebet , qui  morbum 
insanabilem  talem  praedicit , quam  qui  morbum 
arte  sanabilem  sanat. 

. Errant } qui  motum  cordis  a nervis  esse  negant. 

6.  Morbillorum  insitio  omittenda  est. 

N 

7.  U enaesectionis  in  hydrophobia  indicatio  du - 

1 

bia  est . ' 

g.  Eandandi  sunt , qui  hydrothoracem  paracen - 
tesi  sanare  studuerunt.  ' 

m I 

g,  Febres  exanthematicae  sine  exanthemate  non 
dantur. 

2 0.  Ulcera  venerea  certe  distingui  possunt , 

11.  Artis  medicae  imperitus  , morbum  simulando , 
medico  diu  imponere  nequit. 

12.  Nil  nisi  putredo  evincit 9 vitam  morte  esse 
exceptam. 

